Alan Ladd

Alan Walbridge Ladd, nado o 3 de setembro de 1913 e finado o 29 de xaneiro de 1964, foi un actor estadounidense de cine negro, cine bélico e western. Fíxose célebre polo seu talante pouco expresivo en escena e por ser máis ben de pouca estatura (arredor de 1,65 m). Na maioría das películas que protagonizou representou ou ben o típico heroe americano ou algún malvado non exento de principios. Ás veces aparecía como "Allan Ladd" nos créditos.

 Traxectoria 
Ladd naceu en Hot Springs, Arcansas, fillo de inmigrantes ingleses. Nos inicios da súa carreira facía pequenos papeis no cine, como o de periodista en Cidadán Kane, de Orson Welles (1941). No ano seguinte adquiriu grande notoriedade polo seu personaxe de asasino sensible en This gun for hire, xunto a Veronica Lake. Ao ser dita actriz tamén miúda, os estudos reuniron á parella noutras producións populares, como The Glass Key, The Blue Dahlia e Saigon.

A Ladd chegoulle o estrelato polo seu papel de pistoleiro entrañable no western clásico Raíces profundas (1953), con Jean Arthur e Van Heflin. Ladd foi escolleito 3 veces na lista Quigley 10 de estrelas do ano (anos 1947, 1953 e 1954). En 1954 protagonizou canda Peter Cushing, Patrick Troughton e outros veteranos actores británicos, a película de dita nacionalidade O cabaleiro negro, facendo, cousa rara nel, de cabaleiro medieval farfallán.

Ladd traballou tamén na radio, ma serie Box 13. Esta serie funcionou de 1948 a 1949 e foi producida pola propia compañía do actor, Mayfair Productions.

Alan Ladd estivo casado coa ex actriz de cine mudo Sue Carol, que era tamén a súa representante. A actriz Jordania Ladd é neta súa. Ladd tivera un fillo, Alan Ladd, Jr., coa súa primeira esposa, Midge Harrold; Alan Ladd Jr. fíxose executivo e produtor cinematográfico, fundando a Ladd Company. Outro fillo do actor, David Ladd, casou coa actriz protagonista da serie Charlie's Angels, Cheryl Ladd.

Alan Ladd morreu en Palm Springs (California), dunha sobredose de alcol e barbitúricos, en 1964, no que se considerou un probable suicidio. Foi inhumado no Forest Lawn Memorial Park Cemetery, de Glendale, no condado dos Ánxeles.

 Filmografía 
Alan Ladd en The Man in the Net|miniatura
 The Carpetbaggers, como Nevada Smith – 1964 (último filme)
 13 West Street, como Walt Sherill – 1962
 Orazi e curiazi, Horatius – 1961
 One Foot in Hell, Mitch – 1960
 All the Young Men, Kincaid – 1960
 Guns of the Timberland, Jim Hadley – 1960
 The Man in the Net, John Hamilton -1959
 Arizona, prisión federal, Peter Van Hoek – 1958
 O rebelde orgulloso, John Chandler – 1958
 The Deep Six, Alec Austen – 1958
 A serea e o delfín, Dr. James Calder – 1957
 The Big Land, Chad Morgan – 1957
 A Cry in the Night- 1956
 Santiago, Cash Adams – 1956
 The McConnell Story, Capt. Joseph C. McConnell, Jr. – 1955
 Hell on Frisco Bay, Steve Rollins – 1955
 Drum Beat, Johnny MacKay – 1954
 O cabaleiro negro, John – 1954
 Saskatchewan, O’Rourke – 1954
 Hell Below Zero, Duncan Craig – 1954
 The Red Beret – 1953
 Raíces profundas – 1953
 Desert Legion, Paul Lartal – 1953
 Botany Bay, Hugh Tallant – 1953
 Thunder in the East, Steve Gibbs – 1952
 The Iron Mistress, Jim Bowie – 1952
 Red Mountain, Capt. Brett Sherwood – 1951
 Appointment with Danger, Al Goddard – 1951
 Branded, Choya – 1950
 Captain Carey, U.S.A., Webster Carey – 1950
 Chicago Deadline, Ed Adams – 1949
 The Great Gatsby, Jay Gatsby – 1949
 Eyes of Hollywood – 1949
 Smith o silandeiro, Luke Smith – 1948
 Beyond Glory, Capt. Rockwell Gilman – 1948
 Saigon, Maj. Larry Briggs – 1948
 Wild Harvest, Joe Madigan – 1947
 Calcutta, Neale Gordon – 1947
 Morena e perigosa, Sam McCloud – 1947
 O.S.S., Philip Masson/John Martin – 1946 
 The Blue Dahlia, Johnny Morrison – 1946
 Two Years Before the Mast, Charles Stewart – 1946
 Salty O'Rourke, Salty O’Rourke – 1945
 And Now Tomorrow, Doctor Merek Vance – 1944
 China, Mr. Jones – 1943
 Letter from a Friend – 1943
 Lucky Jordan, Lucky Jordan – 1942
 The Glass Key, Ed Beaumont – 1942
 This Gun for Hire, Philip Raven – 1942
 Joan of Paris, Baby – 1942
 Military Training – 1941
 Cadet Girl – 1941
 Great Guns – 1941
 They Met in Bombay – 1941
 The Reluctant Dragon – 1941
 Paper Bullets – 1941
 The Black Cat, Richard Hartley – 1941
 Cidadán Kane – 1941
 Petticoat Politics, – 1941
 I Look at You – 1941
 Her First Romance, John Gilman – 1940
 Victory, Heyst aos 18 amos – 1940 
 Meet the Missus, novio da novia de Higgins - 1940 
 Captain Caution, Newton – 1940
 The Howards of Virginia, veciño – 1940 
 Wildcat Bus – 1940 
 Those Were the Days!, Keg Rearick – 1940
 Cross-Country Romance, Mr. Williams – 1940
 Gangs of Chicago – 1940
 In Old Missouri, fillo do propietario – 1940 
 The Light of Western Stars, Danny – 1940
 Brother Rat and a Baby, cadete – 1940
 The Green Hornet, Gilpin – 1940
 American Portrait, novo/vello – 1940
 Blame It on Love – 1940
 Meat and Romance, Bill – 1940
 Unfinished Rainbows, Charles Martin hall – 1940
 Rulers of the Sea, Colin Farrell – 1939
 Hitler - Beast of Berlin, el mesmo – 1939 
 The Mysterious Miss X, Henchman – 1939
 Freshman Year, estudante – 1938
 Come On, Leathernecks!, camareiro – 1938
 The Goldwyn Follies, cantante – 1938
 Hold 'Em Navy, oficial de mariña – 1937
 All Over Town, mozo – 1937
 Souls at Sea, mariñeiro – 1937
 The Last Train from Madrid, soldado – 1937
 Pigskin Parade, Student – 1936
 Saturday's Millions, estudante – 1933
 Island of Lost Souls – 1933
 Once in a Lifetime, – 1932
 Tom Brown of Culver – 1932

 Véxase tamén 

 Ligazóns externas 
 Official website
 Film Night Tribute
 Photos with Veronica Lake

Categoría:Actores dos Estados Unidos de América
Categoría:Nados no condado de Garland
Categoría:Nados en 1913
Categoría:Finados en 1964
Categoría:Estadounidenses de ascendencia inglesa